Diari Oficial de la Generalitat Valenciana


Sumari del DOGV 2522, del 05-06-1995 (1995/834962)

RESOLUCIÓ de 17 de maig de 1995 de la Universitat d'Alacant per la qual convoca 12 beques per a la formació pràctica de postgraduats en matèria tributaria.
-----------------------------------------------------------------------------------------------------------------------------------------------------------

### Dades del document

Número de DOGV
:   2522

Data del DOGV
:   05-06-1995

Secció del DOGV
:   ALTRES DISPOSICIONS

Número del document
:   1995/834962


Data del document
:   17-05-1995

Organisme emissor
:   Conselleria de Educació i Ciència

Tipus de document
:   Resolució

RESOLUCIó de 17 de maig de 1995 de la Universitat d'Alacant per la qual convoca 12 beques per a la formació pràctica de postgraduats en matèria tributaria.   
La universitat d'Alacant convoca un total de 12 beques per a la formació pràctica de postgraduats en matèria tributària sobre la base del conveni establit entre la Generalitat Valenciana i la Universitat d'Alacant, en compliment de l'Acord del Consell de la Generalitat Valenciana de 16 de maig de 1995.  
Característiques de les beques  
1. Objecte: realització de pràctiques en matèria tributària, seguint el següent programa:  
La gestió tributària en el conjunt dels tributs cedits per l'estat:  
- La informació al contribuent.  
- La declaració tributària.  
- La comprovació del valor.  
- La taxació pericial contradictòria.  
- La liquidació.  
- El procediment de notificació tributària.  
- El constrenyiment.  
- La recaptació.  
- Les funcions de registre.  
- Les actuacions prèvies a la comprovació i investigació tributària:  
 a) confrontació de dades  
 b) depuració  
 c) requeriments  
- La prescripció tributària.  
2. Lloc: els becaris hauran de realitzar les activitats que se'ls assignen a la dependència de la Conselleria d'Hisenda o a les oficines liquidadores a fi d'assolir els objectius de pràctica professional i formació en les àrees corresponents. Les pràctiques es faran a la Comunitat Valenciana.  
3. Període de realització: el període de gaudi de les pràctiques serà de sis mesos, del 15 de juny al 15 de desembre de 1995.  
Els beneficiaris estaran obligats a entregar al Vicerectorat d'Alumnat de la Universitat d'Alacant una memòria en què es justifique l'aprofitament de les pràctiques realitzades. Aquesta memòria haurà de ser lliurada en un termini no superior als 15 dies posteriors a l'acabament del període de pràctiques.  
4. Dotació econòmica: les beques estaran dotades amb 62.100 pessetes mensuals cadascuna, amb un import màxim, tenint en compte el període de gaudi de sis mesos, de 372.600 pessetes, i es finançaran sobre la base del conveni firmat entre la Universitat d'Alacant i la Generalitat Valenciana.  
La Universitat d'Alacant subscriurà una assegurança d'accidents a fi de donar cobertura als becaris.  
5. Requisits: postgraduats de la Universitat d'Alacant en les llicenciatures de Dret, Ciències Econòmiques, Ciències Empresarials o diplomatura en Ciències Empresarials amb posterioritat a juny de 1994.  
6. Sol·licituds: les sol·licituds hauran de dirigir-se al vicerector d'Alumnat de la Universitat d'Alacant segons el model de l'annex I. S'hauran de presentar al Vicerectorat d'alumnat de la Universitat d'Alacant, campus de Sant Vicent del Raspeig (Alacant), fins al dia 12 de juny de 1995.  
Junt amb la sol·licitud cal adjuntar el currículum, en què s'haurà d'incloure l'expedient acadèmic i tot tipus de mèrits professionals i fotocòpia del DNI.  
La presentació de sol·licituds implica l'acceptació de la totalitat del contingut de la convocatòria.  
7. Resolució: Les beques es concediran mitjançant una resolució de la Universitat d'Alacant, a proposta d'una comissió formada per:  
- President: vicerector d'Alumnat.  
- Secretària: presidenta del Consell d'Alumnes.  
- Vocals: tres professors de la Universitat d'Alacant, les àrees de coneixement dels quals siguen afins a l'objecte de les pràctiques.  
8. Seguiment: les incidències que es produïsquen durant el període de gaudi de les beques seran resoltes pel vicerector d'Alumnat, qui les podrà revocar en cas d'incompliment de les obligacions per part dels becaris.  
ANNEX I  
Model de sol·licitud  
Primer cognom:  
Segon cognom:  
Nom:  
Data de naixement:  
Nacionalitat:  
DNI:  
Domicili:  
Població: CP:  
Telèfon:  
Llicenciat en:  
Diplomat en:  
Mèrits al·legats:  
Alacant, ... de ... de 1995  
Signatura:  
VICERECTORAT D'ALUMNAT DE LA UNIVERSITAT D'ALACANT